Verrassende oorsake van rugpyn - WelstandWelstand
Tuis / Advies / Verrassende oorsake van rugpyn
Vandat Covid die lewe verander het, werk baie meer mense van die huis af, wat ook beteken baie meer ure agter die rekenaar. Meer ure agter die rekenaar beteken ook ongemaklik sit en rugpyn, maar rugpyn kan ook ander oorsake hê veral as 'n mens ouer raak. Volgens die Mediclinic Infohub is rugpyn naas hoofpyn tweede op die lys as die algemeenste pyn. Dit kan wissel van skerp pyn tot kroniese pyn. Tagtig tot negentig persent van alle rugpyn sal binne ses weke spontaan verdwyn.
Sommige redes, om maar net 'n paar te noem:
lumbale stremming of verstuiting van die spiere wanneer jy swaar voorwerpe verkeerd optel, of 'n sportbesering in die rugspiere
wanneer 'n kussinkie tussen die werwels vanuit sy normale posisie skuif en dit irriteer die nabygeleë senuwees wat in die ruggraat ontspring
wanneer die kussinkies weens ouderdom degenereer
frakture van werwels weens ongelukke of beserings
osteoporose of verbrokkeling van die werwels
Hier is vyf verrassende skuldiges wat 'n rol in jou rugpyn kan speel:
Ononderbroke sit – Jy het teen hierdie tyd waarskynlik reeds gehoor dat baie stilsit sy tol op jou gesondheid eis. Dit is egter ook 'n minder bekende oorsaak van rugpyn. As jy vir 'n tydperk sit, word jou gewrigte nie gebruik nie. Stel 'n program op waarvolgens jy tyd afstaan om te fokus op strekoefeninge en versterking van jou kern, gesamentlik vir 'n halfuur tot 'n uur, ses keer per week.
Rook – Rook beperk bloedvloei en veroorsaak dat skywe voortydig verouder. Inderwaarheid is rook die nommer-eenrede waarom mense wat chirurgie ondergaan om twee of meer werwels in jou ruggraat saam te heg nie gesond word nie.
Jou matras – Daardie sagte matras wat dit laat voel asof jy op 'n reusemalvalekker dryf, kan goed voel wanneer jy elke aand in die bed klim, maar dit doen jou rug nie 'n guns nie. As jy 'n ou matras gebruik, is die liggaam geneig om ondertoe te sink en daar is minder ondersteuning vir die ruggraat.
Skoene – Selfs oordeelkundige skoene kan jou gang verander en tot rugpyn lei as die sole ongelyk is, wat gebeur wanneer jy hulle te lank dra. Dink oor jou skoene soos jy oor jou matras dink. Ons praat oor die ondersteuning wat jy nodig het wanneer jy plat lê; net so het jy ondersteuning nodig wanneer jy regop is.
Stres – Stres saai allerhande soorte verwoesting in die liggaam. Geen wonder dat dit ook druk op die spiere rondom jou ruggraat kan uitoefen nie. Mense kry gewoonlik stres in die nek en skouerarea. Stres kan egter ook veroorsaak dat pyn verder teen die rug af beweeg, danksy die ontstekingsreaksie wat dit aan die gang sit.
Deur Kimberly Goad, AARP 5 Surprising Causes of Back Pain After Age 50 (aarp.org)
Dr Pradeep Makan, orthopaedic surgeon, Melomed Gatesville and Life Vincent Pallotti Hospital in Cape Town and part-time lecturer in the Department of Orthopaedic Surgery at the University of Cape Town, 2010